Решение на Общия съд (седми състав) от 15 февруари 2023 г. — Bambu Sales/EUIPO (BAMBU)
(Дело T‑82/22)(1)
„Марка на Европейския съюз — Заявка за словна марка на Европейския съюз „BAMBU“ — Абсолютни основания за отказ — Описателен характер — Член 7, параграф 1, букви б) и в) от Регламент (ЕС) 2017/1001“
1.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Преценка на описателния характер на знак — Критерии
(член 7, параграф 1, буква в) и параграф 2 от Регламент 2017/1001 на Европейския парламент и на Съвета)
(вж. т. 12—15, 17—19 и 24)
2.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Цел — Необходимост от запазване на възможността за свободно ползване
(член 7, параграф 1, буква в) от Регламент 2017/1001 на Европейския парламент и на Съвета)
(вж. т. 16)
3.      Марка на Европейския съюз — Определение и придобиване на марка на Европейския съюз — Отказ да се регистрира марката поради наличие на едно от абсолютните основания за отказ, изброени в член 7, параграф 1 от Регламент 2017/1001 — Достатъчност
(член 7, параграф 1 от Регламент 2017/1001 на Европейския парламент и на Съвета)
(вж. т. 36)
4.      Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Словна марка „BAMBU“
(член 7, параграф 1, буква в) от Регламент 2017/1001 на Европейския парламент и на Съвета)
(вж. т. 33 и 37—41)
Диспозитив
1)
Отменя решението на първи апелативен състав на Службата на Европейския съюз за интелектуална собственост (EUIPO) от 16 декември 2021 г. (преписка R 1702/2020‑1), доколкото се отнася до следните продукти: изпарители за поглъщане и инхалация на тютюн и други вещества от билки; електрически изпарители, тоест електрически цигари и електрически изпарители за пушачи за употреба като алтернатива на традиционните цигари; пълнители за изпарител за пушачи, продавани празни; ножчета за пури; електрически цигари; електрически пури; електронни цигари; пълнители за електронни цигари, продавани празни; електронни пури; части на наргилета, тоест дръжки; цилиндри с течен газ за запалки за цигари; принадлежности за използване с тютюн, тоест джобни метални съдове с похлупак за цигарени угарки; почистващи вещества за чибук; почистващи вещества за лула.
2)
Отхвърля жалбата в останалата ѝ част.
3)
Bambu Sales, Inc. и EUIPO понасят направените от тях съдебни разноски.
1 OВ C 148, 4.4.2022 г.